# Campionat de Catalunya de voleibol masculí

El Campionat de Catalunya de voleibol masculí fou una competició esportiva de clubs de voleibol catalans creada l'any 1951. Era una competició de caràcter anual, organitzada inicialment per la Federació Catalana de Basquetbol i des de 1956 per la Federació Catalana de Voleibol, que acabava de ser creada. La competició era classificatòria per al Campionat d'Espanya.

## Història

El voleibol va arribar a Catalunya a la dècada de 1920, però no fou fins als anys quaranta que començà a ser practicat de forma organitzada, sota l'empara de les federacions catalanes d'handbol i de bàsquet.
Fou mentre l'esport era adscrit a la Federació de Basquetbol que s'organitzà per primer cop el Campionat de Catalunya de l'especialitat. Fou a començament de 1951 quan aquest es posà en marxa. En el primer partit, el 21 de gener, el ACE Bombers "A" va guanyar al CN Catalunya per 3 sets a 0, i l'equip "B" dels Bombers va vèncer el PAYT (Policía Armada y de Tráfico) pel mateix resultat. En el tercer partit el CN Sitges no es va presentar a jugar amb l'Hispano Francès. L'Hispano Francès fou el dominador de la lliga amb 11 victòries en 12 parits. També es jugà una lliga a Manresa, on fou guanyador el CN Manresa. Els dos primers de cada grup, Hispano, Bombers, Manresa i Spiris Club disputaren una ronda de semifinals i final en la qual el club Bombers esdevingué primer campió de Catalunya. A més, el Bombers va participar en la fase final del primer campionat d'Espanya disputat a Madrid on va conquerir el títol de Campió d'Espanya en imposar-se per 3 sets a 2 al CN Canoe, el 29 de Juny del 1951.
L'ACE Bombers fou el dominador del campionat durant els anys cinquanta. Alguns equips que participaren en aquests primers campionats foren el CD Hernán, Liceu Francès, Club Pineda, Banys Sant Gerard de Montgat, UD Amistad o U.E.C.. La temporada 1953-54 es disputa la primera competició femenina de voleibol, anomenada torneig Doctor Navés, amb la participació de Pineda, SEU, Liceu Francès i Colegio Mayor. El 1956 la federació s'independitza i el campionat català passa a dependre de la Federació Catalana de Voleibol. Durant els anys seixanta els equips dominadors a Catalunya i a Espanya foren l'Hispano Francès i el Picadero JC. Altres equips destacats al campionat són el Barkinona, CN Badalona, Llars Mundet, San Fernando (equip del Frente de Juventudes), San Medin, Lluïsos de Gràcia o Don Bosco.
La temporada 1964-65 començà la lliga espanyola de voleibol, fet que provocà que el Campionat de Catalunya comencés a perdre interès. Els primers anys els clubs compaginaren ambdues competicions, tot i que en l'edició de 1966-67 Picadero i Hispano, els dos millors clubs catalans, no arribaren a prendre part del campionat català. La temporada següent Hispano i Picadero tornaren a la competició, que en la premsa del moment sovint és anomenada campeonato provincial, a més de campeonato regional, coincidint amb l'intent de convertir la Federació Catalana en Federació Provincial de Barcelona. Des de la temporada 1968-69, la convivència amb la lliga espanyola provoca, per un costat, que la competició passí a començament de temporada, i, d'altra banda, la cada cop major pèrdua d'interès en la competició. La temporada 1970-71 no rep atenció de la premsa. La següent es juga una competició llampec amb només tres equips, Hispano Francès, FC Barcelona i CN Badalona. Finalment, la temporada 1972-73 el campionat es disputa novament sense el clubs de primer nivell.

## Historial

* En negreta = Equip guanyador (1) = Nombre de títols
* Campionat de nivell inferior
| Edició | Temporada | Campió | Resultat | Subcampió |
| I | 1950-51 | ACE Bombers (1) | 3-2 | CE Hispano Francès |
| II | 1951-52 | ACE Bombers (2) | lligueta | CE Hispano Francès |
| III | 1952-53 | CE Hispano Francès (1) | 3-2 / 3-0 | ACE Bombers |
| IV | 1953-54 | ACE Bombers (3) | lligueta | CE Hispano Francès |
| V | 1954-55 | ACE Bombers (4) | lligueta | CD Hernán |
| VI | 1955-56 | ACE Bombers (5) | lligueta | CD Hernán |
| VII | 1956-57 | ACE Bombers (6) | lligueta | UD Amistad |
| VIII | 1957-58 | ACE Bombers (7) | lligueta | CE Hispano Francès |
| IX | 1958-59 | CD Hernán (1) | lligueta | ACE Bombers |
| X | 1959-60 | CE Hispano Francès (2) | lligueta | CD Hernán |
| XI | 1960-61 | ACE Bombers (8) | lligueta | CD Hernán |
| XII | 1961-62 | ACE Bombers (9) | lligueta | CD Hernán |
| XIII | 1962-63 | Picadero JC (1) | lligueta | CE Hispano Francès |
| XIV | 1963-64 | Picadero JC (2) | lligueta | CE Hispano Francès |
| XV | 1964-65 | Picadero-Damm JC (3) | lligueta | CE Hispano Francès |
| XVI | 1965-66 | CE Hispano Francès (3) | lligueta | Picadero-Damm JC |
| XVII | 1966-67 | CV Llars Mundet (1) | lligueta | San Fernando |
| XVIII | 1967-68 | Hispano Junior (1) | 3-0 | Picadero-Damm JC |
| XIX | 1968-69 | CE Hispano Francès (4) | lligueta | Picadero-Damm JC |
| XX | 1969-70 | CE Hispano Francès (5) | lligueta | Picadero-Damm JC |
| La temporada 1970-71 no es disputà (o es desconeix el resultat). En canvi es jugà la Copa President. ||||||
| XXI | 1971-72 | CE Hispano Francès (6) | lligueta | FC Barcelona |
| XXII | 1972-73 | FC Barcelona Jr | | CN Granollers |
| XXIII | 1973-74 | Acadèmia Alp | | Club Rancho |
| XXIV | 1974-75 | Joventuts Viladecans | | JA Sabadell |

## Palmarès

| Equip | Campió | Subcampió | Finals | Anys campió | Anys subcampió |
| Agr. Cultural i Esportiva Bombers | 9 | 2 | 11 | 1950-51, 1951-52, 1953-54, 1954-55, 1955-56, 1956-57, 1957-58, 1960-61, 1961-62 | 1952-53, 1958-59 |
| Club Esportiu Hispano Francès | 6 | 7 | 13 | 1952-53, 1959-60, 1968-69, 1965-66, 1969-70, 1971-72 | 1950-51, 1951-52, 1953-54, 1957-58, 1962-63, 1963-64, 1964-65 |
| Picadero Jockey Club | 3 | 4 | 7 | 1962-63, 1963-64, 1964-65 | 1968-69, 1965-66, 1967-68, 1969-70 |
| Club Deportivo Hernán | 1 | 5 | 6 | 1958-59 | 1954-55, 1955-56, 1959-60, 1960-61, 1961-62 |
| Club Voleibol Llars Mundet | 1 | 0 | 1 | 1966-67 | - |
| Hispano Junior | 1 | 0 | 1 | 1967-68 | - |
| Unión Deportiva Amistad | 0 | 1 | 1 | - | 1956-57 |
| San Fernando | 0 | 1 | 1 | - | 1966-67 |
| Futbol Club Barcelona | 0 | 1 | 1 | - | 1971-72 |

## Notes

* ↑ La final es jugà el 27 de maig de 1951 amb victòria del Bombers per 3 sets a 2 a la pista del carrer Provença.
* ↑ S'havia de jugar una fase final amb els campions de la zona de Manresa, però aquesta s'endarrerí molt i finalment no va disputar la fase final, proclamant-se campió el vencedor de Barcelona.
* ↑ El campionat es disputà en dos grups i una fase final amb semifinals i final a doble volta.
* ↑ En aquesta edició del Campionat de Catalunya no hi van participar Picadero i Hispano Francès, els dos millors clubs catalans del moment.
* ↑ El campionat es disputà en dos grups i una segona fase amb semifinals i final.
* ↑ En acabar la lliga espanyola, entre febrer i maig de 1971, es disputà la Copa President disputada en dos grups pels equips: Hispano Francès, Llars Mundet, Bombers, CN Badalona, Escuela Normal, Hispano Veterans, Picadero, FC Barcelona, DOSA Badalona i Montseny. Fou guanyada per l'Hispano Francès davant del Picadero (2-0 i posterior abandonament).
* ↑ Competició llampec disputada per només 3 equips: Hispano Francès, FC Barcelona i CN Badalona.
* ↑ Només inclosos els campionats amb clubs de primer nivell.
* ↑ Hispano Júnior era l'equip filial de l'Hispano Francès.

## Referències

* 1 2 3 4 5 6 7 8 9 10 «60è Aniversari de la Federació Catalana de Voleibol». Federació Catalana de Voleibol. [Consulta: 18 febrer 2023].
* ↑ «Inicio de la temporada catalana». Mundo Deportivo, 19-10-1972. [Consulta: 18 febrer 2023].
* ↑ «La ACD Bomberos campeón de Cataluña de balón volea». Mundo Deportivo, 01-06-1951. [Consulta: 18 febrer 2023].
* ↑ «La ACD Bomberos ha renovado el título...». Mundo Deportivo, 18-06-1952. [Consulta: 18 febrer 2023].
* ↑ «Balón Volea». Mundo Deportivo, 01-06-1953. [Consulta: 18 febrer 2023].
* ↑ «Balón Volea». Mundo Deportivo, 08-06-1953. [Consulta: 18 febrer 2023].
* ↑ «Los Bomberos campeones». Mundo Deportivo, 12-04-1954. [Consulta: 18 febrer 2023].
* ↑ «Campeones los Bomberos y subcampeones el Hernán». Mundo Deportivo, 28-04-1955. [Consulta: 18 febrer 2023].
* ↑ «Bomberos, Hernán e Hispano». Mundo Deportivo, 12-05-1956. [Consulta: 18 febrer 2023].
* ↑ «Los Bomberos renovaron...». El Noticiero Universal: Any 69, No. 22095, 13-05-1957. [Consulta: 18 febrer 2023].
* ↑ «Classificació». Mundo Deportivo, 13-05-1957. [Consulta: 18 febrer 2023].
* ↑ «Balón Volea». El Noticiero universal: Any 70, No. 22398, 05-05-1958. [Consulta: 18 febrer 2023].
* ↑ «El CD Hernán campeón...». El Noticiero universal: Any 71, No. 22752, 23-06-1959. [Consulta: 18 febrer 2023].
* ↑ «El campeonato de España». Mundo Deportivo, 03-06-1960. [Consulta: 18 febrer 2023].
* ↑ «Reparto de premios». Mundo Deportivo, 09-07-1961. [Consulta: 18 febrer 2023].
* ↑ «El Hernán subcampeón de Cataluña». El Noticiero universal: Any 74, No. 23586, 26-02-1962. [Consulta: 18 febrer 2023].
* ↑ «El Hispano Francés...». Mundo Deportivo, 21-04-1963. [Consulta: 18 febrer 2023].
* ↑ «Ganando a los Bomberos...». Mundo Deportivo, 29-04-1964. [Consulta: 18 febrer 2023].
* ↑ «El Picadero-Damm campeón de Cataluña imbatido de balonvolea». Mundo Deportivo, 26-04-1965. [Consulta: 18 febrer 2023].
* ↑ «Balón-Volea». Mundo Deportivo, 22-04-1965. [Consulta: 18 febrer 2023].
* ↑ «El campeonato de Cataluña». Mundo Deportivo, 13-05-1966. [Consulta: 18 febrer 2023].
* ↑ «Hogares Mundet campeón de Cataluña». Mundo Deportivo, 07-04-1967. [Consulta: 18 febrer 2023].
* ↑ «San Fernando, Hogares Mundet e Hispano Junior». Mundo Deportivo, 20-03-1967. [Consulta: 18 febrer 2023].
* ↑ «Picadero e Hispano Junior finalistas». Mundo Deportivo, 31-03-1968. [Consulta: 18 febrer 2023].
* ↑ «El Hispano Junior se impuso...». Mundo Deportivo, 01-04-1968. [Consulta: 18 febrer 2023].
* ↑ «Revalidó su título el Hispano Francés». Mundo Deportivo, 23-12-1968. [Consulta: 18 febrer 2023].
* ↑ «Hispano Francés, de nuevo, campeón provincial». Mundo Deportivo, 22-12-1969. [Consulta: 18 febrer 2023].
* ↑ «Se inicia la Copa Presidente». Mundo Deportivo, 21-02-1971. [Consulta: 18 febrer 2023].
* ↑ «Final de la Copa Presidente». Mundo Deportivo, 03-05-1971. [Consulta: 18 febrer 2023].
* ↑ «Torneo provincial de voleibol». Mundo Deportivo, 13-11-1971. [Consulta: 18 febrer 2023].
* ↑ «Entrega de trofeos i recompensas...». Mundo Deportivo, 05-07-1973. [Consulta: 21 juliol 2023].
* ↑ «Premios anuales de la Federación Catalana de Voleibol». Mundo Deportivo, 21-06-1974. [Consulta: 21 juliol 2023].
* ↑ «El Voleibol catalán otorgó sus distinciones anuales». Mundo Deportivo, 23-06-1975. [Consulta: 21 juliol 2023].